ΓΡΑΠΤΗ ΕΡΩΤΗΣΗ E-1893/02

υποβολή: Marjo Matikainen-Kallstrm (PPE-DE) προς την Επιτροπή

(1 Ιουλίου 2002)

Θέμα: Περιφερειακές ενισχύσεις και διεύρυνση

Προβλέπεται ότι, μέχρι το 2004, θα ενταχθούν στην Ευρωπαϊκή Ένωση 10 νέα κράτη μέλη. Στην πρώτη προσωρινή έκθεση της Επιτροπής σχετικά με την οικονομική και κοινωνική συνοχή ελήφθηπόψη το στοιχείο αυτό και η Ανακοίνωση παρουσιάζει κατευθύνσεις σχετικά με το μέλλον της πολιτικής για τη συνοχή.

Ο πληθυσμός των προς ένταξη χωρών είναι, εν συγκρίσει προς αυτόν της Ευρωπαϊκής Ένωσης, φτωχός και εξαρτώμενος από τη γεωργία. Προβαίνοντας στους κατάλληλουςπολογισμούς και λαμβάνοντας ως βάση μια Ένωση 25 κρατών μελών, φαίνεται ότι, συνεπεία της διεύρυνσης, σε 7 από τα σημερινά κράτη μέλη, μια τουλάχιστον περιφέρεια θα απολέσει το καθεστώς του στόχου 1. Εκτός αυτού, η Επιτροπή δεν προβλέπει να συνεχίσει με το στόχο 2 μετά τη διεύρυνση. Έχειπογραμμιστεί ότι, στο μέλλον, η πολιτική θα επικεντρωθεί κυρίως στις φτωχότερες περιφέρειες της Ευρωπαϊκής Ένωσης, οι οποίες, μετά τη διεύρυνση, θα ευρίσκονται στα νέα κράτη μέλη.

Μεταξύ των περιφερειών που θα απολέσουν το καθεστώς του στόχου 1, περιλαμβάνεται, λ.χ. η περιφέρεια της Ανατολικής Φινλανδίας, η οποία θα συνεχίσει να έχει ανάγκη από τις κοινοτικές ενισχύσεις και μετά τη διεύρυνση. Ποια μέτρα προβλέπει να λάβει η Επιτροπή προκειμένου να ενισχύσει τις φτωχότερες περιφέρειες των σημερινών κρατών μελών και να προστατεύσει το μέλλον τους·

Απάντηση του κ. Barnier εξ ονόματος της Επιτροπής

(14 Αυγούστου 2002)

Η Επιτροπήπενθυμίζει στο Αξιότιμο Μέλος του Κοινοβουλίου ότι μέχρι το 2006 η διεύρυνση δεν θα έχει καμία επίπτωση στην πολιτική της συνοχής, ειδικά όσον αφορά την επιλεξιμότητα των περιοχών των σημερινών κρατών μελών που αποτελούν αντικείμενο αυτής της πολιτικής. Όσον αφορά την περίοδο μετά το 2006, η Επιτροπή θα καθορίσει τους προσανατολισμούς της με βάση την επιλεξιμότητα για το στόχο 1 στην τρίτη έκθεση σχετικά με την οικονομική και κοινωνική συνοχή την οποία προτίθεται να εγκρίνει πριν τα τέλη του έτους 2003.

Αφετέρου, όπως επισημαίνει η Επιτροπή στη δεύτερη έκθεσή της σχετικά με την οικονομική και κοινωνική συνοχή(1) καθώς και στην πρώτη της έκθεση προόδου(2), προς το παρόν δενπάρχει αξιόπιστη εναλλακτική λύση σε σχέση με το ακαθάριστο εγχώριο προϊόν ανά κάτοικο ως κριτήριο που επιτρέπει τον καθορισμό τωνποανάπτυκτων περιοχών που είναι επιλέξιμες για το στόχο 1. Το πρόβλημα του καθορισμού του κατωφλίου επιλεξιμότητας δεν έχει ακόμη λυθεί. Εξάλλου μία δίκαιη λύση θα πρέπει να βρεθεί για τις περιοχές που δεν έχουν ολοκληρώσει ακόμη τη διαδικασία της οικονομικής τους σύγκλισης και θα μπορούσαν να επηρεαστούν από τις στατιστικές επιπτώσεις της διεύρυνσης, που θα έχουν ως συνέπεια να μην είναι πλέον επιλέξιμες για το στόχο 1 πολλές περιοχές σε εννιά από τα σημερινά κράτη μέλη.

Τέλος, τα πρώτα συμπεράσματα της συζήτησης σχετικά με το μέλλον της πολιτικής της συνοχής δείχνουν ναπάρχει μία ευρεία ομοφωνία να μην περιοριστεί αυτή η πολιτική μόνο στιςποανάπτυκτες περιοχές. Θα πρέπει να ληφθούνπόψη τα διαρκή φυσικά μειονεκτήματα, οι αραιοκατοικημένες περιοχές, οι αστικές περιοχές και οι περιοχές που βρίσκονται στη φάση της οικονομικής αναδιάρθρωσης. Με βάση όλα αυτά και σύμφωνα με τις αρχές της καλής διακυβέρνησης η ενίσχυση θα πρέπει να κατευθύνεται περισσότερο προς τις κοινοτικές προτεραιότητες και θα πρέπει να χορηγείται κατά τρόπο πιο αποκεντρωμένο.

(1) COM(2001)24 τελικό.

(2) COM(2002)46 τελικό.